ນາຍົກລັດຖະມົນຕີ ຫງວຽນຊວນຟຸກ ຢື້ຢາມຖາມຂ່າວປະຊາຊົນແຂວງດັກລັກ
ທ່ານນາຍົກລັດຖະມົນຕີ ຫງວຽນຊວນຟຸກ ຢື້ຢາມຖາມຂ່າວແມ່ ຫວຽດນາມ ວິລະຊົນ ເລທິແບ໋
ຕອນບ່າຍວັນທີ 19/6, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ລົງຢື້ຢາມຖາມຂ່າວ, ລະດົມກຳລັງໃຈພໍ່ແມ່ປະຊາຊົນບ້ານ H’Đơk, ຕາແສງ Eakao, ນະຄອນ ບວນມາທວດ. ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຍ້ອງຍໍຊົມເຊີຍບັນດາຄວາມມານະພະຍາຍາມຂອງອຳນາດການປົກຄອງ, ພໍແມ່ປະຊາຊົນຊົນເຜົ່າຢູ່ຕາແສງ Eakao.
“ຂ້າພະເຈົ້າມີຄວາມປິຕິຊົມຊື່ນຍ້ອນພວກເຮົາມີລະບົບການເມືອງເປັນຢ່າງດີ, ມີຄວາມສາມັກຄີປອງດອງຊາດ, ສາສະໜາເປັນຢ່າງດີ, ມີຄວາມເຊື່ອໝັ້ນຕໍ່ການນຳພາຂອງພັກ. ສິ່ງດັ່ງກ່າວແມ່ນລຳ້ຄ່າທີ່ສຸດ. ຫວັງວ່າ, ພວກເຮົາຈະປັບປຸງສວນຄືນໃໝ່, ຍົກສູງສະມັດຕະພາບຜົນລະປູກ, ນຳເອົາແນວພັນປູກທີ່ເໝາະສົມມາປູກຢູ່ທ້ອງຖິ່ນ, ປ່ຽນໃໝ່ແບບວິທີປູກຝັງ, ລ້ຽງສັດສົມທົບກັນເພື່ອມີສະມັດຕະພາບດີກ່ວາອີກ.”
ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີອຳນາດການປົກຄອງແຂວງ ດັກລັກສືບຕໍ່ໜູນຊ່ວຍເພື່ອໃຫ້ປະຊາຊົນຕາແສງ Eakao ພັດທະນາເສດຖະກິດ, ສ້າງຊີວິດການເປັນຢູ່ໃໝ່ທີ່ອິ່ມໜຳສຳລານ ແລະ ມີຄວາມຜາສຸກກ່ວາ.
ກໍ່ໃນຕອນບ່າຍວັນທີ 19/6, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ລົງຢື້ຢາມຖາມຂ່າວ, ມອບຂອງຂວັນໃຫ້ແມ່ຫວຽດນາມ ວິລະຊົນ ເລທິແບ໋, ເລີມທິຊິນ ຢູ່ຕາແສງ ຮ່ວາທ້ວນ, ນະຄອນບວນມາທວດ. ທ່ານນາຍົກລັດຖະມົນຕີ ກໍ່ໄດ້ໄປສຳຫຼວດຮູບແບບຟາມທີ່ບັນລຸຜົນສຳເລັດທີ່ສຸດຂອງຊາວກະສິກອນ ຫວໍຕ໋ຽນຢູ້ງ ຢູ່ຕາແສງ Eatu, ບວນມາທວດ.
(ແຫຼ່ງຄັດຈາກ VOV)